《蒙云叟司户宠示佳篇若将以功名相勉者再用韵以呈 其一》
宋代·华镇

来时春半忽惊秋，思虑关心欲破头。符竹徒劳乘绝障，舆图那忍望神州。

未酬素志终难已，欲问皇天肯断休。樽酒且须浇垒块，不须更作畔牢愁。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。